b"\n_START_ARTICLE_\nArquebisbat de Trujillo\n_START_SECTION_\nTerritori\n_START_PARAGRAPH_\nL'arxidi\xc3\xb2cesi compr\xc3\xa8n nou prov\xc3\xadncies de la regi\xc3\xb3 peruana de La Libertad: Ascope, Chep\xc3\xa9n, Gran Chim\xc3\xba, Julc\xc3\xa1n, Otuzco, Pacasmayo, Santiago de Chuco, Trujillo i Vir\xc3\xba._NEWLINE_La seu arxiepiscopal \xc3\xa9s la ciutat de Trujillo, on es troba la catedral de catedral de l'Assumpci\xc3\xb3 de Maria Verge. _NEWLINE_El territori s'est\xc3\xa9n sobre 15.323km\xc2\xb2 i est\xc3\xa0 dividit en 69 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nLa di\xc3\xb2cesi de Trujillo va ser erigida el 15 d'abril de 1577 mitjan\xc3\xa7ant la butlla Illius fulciti praesidio del papa Gregori XIII, prenent el territori de l'arquebisbat de Lima, del qual era origin\xc3\xa0riament sufrag\xc3\xa0nia._NEWLINE_El 28 de maig de 1803 ced\xc3\xad una porci\xc3\xb3 del seu territori per tal que s'erig\xc3\xad la di\xc3\xb2cesi de Maynas (avui bisbat de Chachapoyas)._NEWLINE_El 5 d'abril de 1908 i el 29 de febrer de 1940 ced\xc3\xad noves porcions de territori a benefici de les ereccions respectivament del bisbat de Cajamarca i del de Piura (avui arxidi\xc3\xb2cesi)._NEWLINE_El 23 de maig de 1943 va ser elevada al rang d'arxidi\xc3\xb2cesi metropolitana per la butlla Inter praecipuas del papa Pius XII._NEWLINE_El 17 de desembre de 1956 i el 4 de desembre de 1961 ced\xc3\xad noves porcions de territori per tal que s'erigissin respectivament el bisbat de Chiclayo i   la prelatura territorial de Huamachuco._NEWLINE_El febrer de 1985 va rebre la visita del Papa Joan Pau II."